Нобэрэ пщэдейрэ
Мазаем и 26, гъубж
Кувейтыр хуит къыщащIыжа махуэщ. 1991 гъэм Иракым и дзэхэр а къэралым ирахужащ.
1712 гъэм Пётр Езанэм и унафэкIэ Тулэ къыщызэIуахащ Iэщэ къыщыщIагъэкI завод. Ар Урысейм щыяпэ апхуэдэ IуэхущIапIэт. Абы зиужьурэ Тулэ къалэр къэралым Iэщэ къыщыщIагъэкI и къалэ нэхъыщхьэ хъуащ.
1714 гъэм пщы лIакъуэм щыщхэм къызэрыгуэкI сэлэту дзэм къулыкъу щамыщIамэ, офицер цIэр яфIэмыщыным теухуа унафэ къыдигъэкIащ Пётр Езанэм.
1918 гъэм Совет правительствэр Петроград икIри Москва Iэпхъуащ.
1935 гъэм Шотландием щыщ физик Уотсон-Уатт Роберт радар IэмэпсымэщIэм и зэфIэкIыр здынэсыр къипщытащ. ЩIылъэми уэгуми абы «къыщиубыдыфырт» куэдкIэ пэжыжьэхэр.
1936 гъэм Германием щызэпкъралъхьащ «Фольксваген» автомобиль лIэужьыгъуэщIэр. Куэдым ягу зэрырихьам, и уасэкIи зэрыезэгъырабгъум щхьэкIэ абы «цIыхубэ автомобилкIэ» щоджэ а къэралым.
1990 гъэм СССР-м и Совет Нэхъыщхьэм и Президиумым и унафэкIэ СССР-м и президент къулыкъур ягъэуващ.
1990 гъэм советыдзэхэр Чехословакием кърашыжу щIадзащ.
1993 гъэм «Урысейм и Аграрнэ парт» къызэгъэпэщыным теухуа съезд зэхэтащ.
Франджы тхакIуэ цIэрыIуэ Гюго Виктор къызэралъхурэ илъэс 217-рэ ирокъу.
Совет парт лэжьакIуэ, Ленин (Ульянов) Владимир и щхьэгъусэу щыта Крупская Надеждэ къызэралъхурэ илъэси 150-рэ ирокъу.
2001 — 2006 гъэхэм Израилым и премьер-министру щыта Шарон Ариэль (и унэцIэ дыдэр Шейнерманщ) къызэралъхурэ илъэс 91-рэ ирокъу.
Совет футболист цIэрыIуэу щыта, Москва и «Спартак» клубыр къызэзыгъэпэща Старостин Николай къызэралъхурэ илъэси 117-рэ ирокъу.
ТхакIуэ Щауэ Къалидар и ныбжьыр илъэс 78-рэ ирокъу.
Актёр, РСФСР-м и цIыхубэ артист Жариков Евгений къызэралъхурэ илъэс 78-рэ ирокъу.
Адыгэ сурэтыщI, цIыхубэ IэпщIэлъапщIэ, IуэрыIуатэдж, РАХ-м и дипломант, Адыгэ Республикэм щIыхь зиIэ и художник ГъукIэ Замудин и ныбжьыр илъэс 66-рэ ирокъу.
КъБР-м и Парламентым и депутат, Афганистаным щызэуахэм я республикэ зэгухьэныгъэм и унафэщIу щыта, къэрал дамыгъэ лъапIэ зыбжанэ зыхуагъэфэща Тхьэгъэлэдж Тимур и ныбжьыр илъэс 54-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэс тIэкIу къыщесынущ. Хуабэр махуэм градуси 2 — 3, жэщым градус 1 — 2 щыхъунущ.
Мазаем и 27, бэрэжьей
Правительствэм и нэIэ щIэмыт зэгухьэныгъэхэм я дунейпсо махуэщ
Мыщэ хужьым и дунейпсо махуэщ
Урысейм ЩытыкIэ хэхахэм деж къагъэсэбэп и къарухэм я махуэщ. УФ-м и Президент Путин Владимир къыдигъэкIа унафэм ипкъ иткIэ ягъэувауэ 2015 гъэ лъандэрэ ягъэлъапIэ.
Ингуш Республикэм и Конституцэм и махуэщ
1411 гъэм Шотландием хыхьэ Сент-Эндрюс къалэм а къэралым щыяпэу университет къыщызэIуахащ.
1598 гъэм Годунов Борис Урысей къэралыгъуэм и пащтыхьу ягъэуващ.
1693 гъэм дунейм щыяпэу Лондон къыщыдэкIащ цIыхубзхэм папщIэ журнал.
1781 гъэм пащтыхь гуащэ Елизаветэ ЕтIуанэм Урысейм цIыху куэд зэкIуалIэ «къалэ еджапIэхэр» къыщызэIухыным теухуа уна-фэ къыдигъэкIащ. Къэралым цIыхубэм щIэныгъэ егъэгъуэтынымкIэ и IэнатIэр зэтеувэныр абдеж къыщежьауэ къалъытэ.
1879 гъэм фошыгъум нэхърэ хуэдэ 400-кIэ нэхъ IэфI ерыскъыгъуэр — сахариныр — къыщIагъэкIащ.
1900 гъэм Германием къыщызэрагъэпэщащ «Бавария» (Мюнхен) футбол клубыр.
1943 гъэм Матросов Александр нэмыцэхэр къызэрыукI быдапIэм зыIуидзащ икIи советыдзэхэр а щIыпIэм блэкIынымкIэ Iэмал яритащ. Хахуагъэ къэзыгъэлъагъуэу хэкIуэда Матросовым Совет Союзым и ЛIыхъужь цIэр фIащауэ щытащ.
1945 гъэм Мэсей Аслъэнджэрий Совет Союзым и ЛIыхъужь цIэр къыфIа-щащ.
1964 гъэм цIыхухэм псы щIагъым зэрызыщрагъэплъыхь, тенджызхэм я лъащIэр къэхутэным къыщагъэсэбэп япэ аппаратыр — мезоскафыр — Атлантикэ хым траутIыпщхьащ.
1965 гъэм совет Ан-22 («Антей») кхъухьлъатэр япэу уэгум ихьащ
Италием щыщ оперэ уэрэджыIакIуэ цIэрыIуэ Карузо Энрико къызэралъхурэ илъэси 146-рэ ирокъу.
Урыс дзэ кхъухьлъатэзехуэ Iэзэ Нестеров Пётр къызэралъхурэ илъэси 132-рэ ирокъу.
Совет осетин тхакIуэ, литературэдж, филологие щIэныгъэхэм я доктор Джусойты Нафи къызэралъхурэ илъэс 94-рэ ирокъу.
Инджылыз-америкэ киноактрисэ, «Оскар» саугъэтыр щэнейрэ зыхуагъэфэща Тейлор Элизабет къызэралъхурэ илъэс 87-рэ ирокъу.
Шэрджэс сурэтыщI Мэзукъэбз Хьэзрэт и ныбжьыр илъэс 79-рэ ирокъу.
УэрэджыIакIуэ, УФ-мрэ КъШР-мрэ я цIыхубэ артист, КъБР-м щIыхь зиIэ и артист Гъуэт Хъусин и ныбжьыр илъэс 78-рэ ирокъу.
Совет уэрэджыIакIуэ, Эстонием щIыхь зиIэ и артисткэ Вески Анне и ныбжьыр илъэс 63-рэ ирокъу.
Актрисэ, режиссёр, УФ-м и цIыхубэ артисткэ Догилевэ Татьянэ и ныбжьыр илъэс 62-рэ ирокъу.
Шапсыгъ Адыгэ Хасэм и тхьэмадэ, ДАХ-м и вице-президент КIэкIыхъу Мэжид и ныбжьыр илъэс 61-рэ ирокъу.
Къэрал лэжьакIуэ, Адыгэ Республикэм и Iэтащхьэ КъумпIыл Мурат и ныбжьыр илъэс 46-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу, къешх-къесу щыщытынущ. Махуэм хуабэр градуси 5 — 7, жэщым щIыIэр 1 градус щыхъунущ.
